|  |  |
| --- | --- |
|  | Studienævn for Religionsstudier |
|  | Dato: 30-04-2020 |
|  | Tidsrum: 10.15 – 12.00  Lokale: Zoom-møde |

Dagsorden

**1. Godkendelse af dagsorden (bilag)**

**2. Godkendelse af referat (bilag)**

**3. Meddelelser (bilag)**

1. *Nyt fra studieleder*

*Udmelding om ramme for tutorer (bilag)*

1. *Nyt fra studienævnssekretær*
2. *Nyt fra studiesekretær*
3. *Nyt fra faglig vejleder*
4. *Nyt fra fagråd*
5. *Nyt fra RELIGIO*
6. *Nyt fra Institutrådet ved Laura Feldt*

**4. Merit- og dispensationsansøgninger**

Der er ingen sager til behandling

**5. Sager til behandling eksamen (bilag)**

1. *Omlægning til digital afholdelse af prøver-* SN har haft punktet i høring pga. svarfristen d. 27.4. SN har ønsket hurtig afklaring.
2. *Indmelding af ændringer i prøveformer ifm. Plan B for digitale prøver ved sommeren 2020*.
3. *Ansøgning fra studerende 1*
4. *Ansøgning fra studerende 2*

**6. Sager til behandling studieordninger (bilag)**

*a) Status Studieordning 2020*

Studieordningerne er nu godkendt af fakultetet

**7. Sager til behandling kvalitetspolitikken (bilag)**

1. *Opfølgning jf. handlingsplaner 2018 i forbindelse med statusmøde om Uddannelsesberetning 6. maj 2020 på følgende områder: Optag, studieintensitet, eksamensevaluering, ledighed, internationalisering, frafald****,*** *rekruttering, forskningsbasering (hvert 2. år) i forbindelse med uddannelsesberetning og studietid**(bilag uddannelsesberetning 2018 og 2020 samt handleplan)*

Der afholdes statusmøde den 6. maj. Hvis SN har bemærkninger til beretningen kan disse komme med.

1. **Andre sager til behandling**
2. **Sager til behandling undervisning**
3. *Standardpetita sommer 2020*
4. *Indstilling til underviserprisen*

**10. Eventuelt**

Tim Jensen Tine Jambang

*Studienævnsformand* // *Studienævnssekretær*

Referat

**Deltagere:** Tim Jensen (TJ), Laura Feldt (LF), Johanne Kristine Eriksen (JKE), Rasmus Hagemann Pedersen (RHP), Lise Ribergaard (LR), Louise Funch Clausen (FV og LFC) og Pia Hansen (PH).

**Afbud:** Niels Reeh

**Referent:** Tine Jambang (TNJ)

1. **Godkendelse af dagsorden (bilag)**

SN besluttede at tilføre et nyt punkt under meddelelser: Nyt fra Alumneforeningen. Dagsorden blev herefter godkendt.

**2. Godkendelse af referat (bilag)**

TJ beklagede igen den sene udsendelse af referater m.v. Det besluttedes, at referater godkendes elektronisk foreløbigt ca. en uge efter mødet med endelig godkendelse på næste møde.

**3. Meddelelser**

**a) Nyt fra studieleder**

**Ramme for tutorer:** TJ orienterede om, at der var fastlagt en ramme for tutorer. Religionsstudier må bruge i alt kr. 8.000. Efter opslag var der kommet fire ansøgninger. Johanne Kristine Eriksen (JKE) er ansat som koordinerende tutor, og der er ansat tre andre tutorer. TJ og JKE vil snart arrangere et virtuelt møde mhp studiestart. Studievejledningen på Humaniora har overtaget opslag af stillinger og en del af forløbet med forberedelse af tutorer og studiestart.

**Afskedsreception:** Den planlagte reception for Mik Aktor den 26. maj i forbindelse med hans fratræden juni 2020 er aflyst grundet Covid-19. Den vil blive afholdt, når det bliver muligt. De to danske bidragydere stiller gerne op senere på året.

**Rekvisition 2020:** TJ udtrykte tilfredshed med at Rekvisitionen for 2020 var faldet endeligt på plads uden behov for opslag. Han rettede en særlig tak til D-VIPer for villighed til at påtage sig undervisning.

**Karrieredagen:** TJ orienterede om, at den aflyste Karrieredag, der skulle have været afholdt d.d., forsøges gennemført enten E 2020 eller F 2021.

**Faglig Vejleder**: TJ fortalte, at han var blevet informeret om, at faglig vejleder (LFC), hvis et-årige kontrakt udløber med udgangen af semestret, var gravid. LFC havde givet udtryk for, at hun ville være parat til at blive ansat igen efter endt barselsperiode, og TJ ville overveje hvorvidt, det ville være formålstjenligt eller ej at ansætte en ny faglig vejleder for et år alene for derefter igen at ansætte LFC. Eller hvorvidt han og SN vil være bedre tjent med mere kontinuitet. Ansættelse for et år ad gangen kræver ikke opslag. TJ havde allerede talt med FV om mulighed for at forlænge ansættelse, så LFC kunne hjælpe en ny FV ind i jobbet i august måned.

1. **Nyt fra studienævnssekretær**

Intet nyt

1. **Nyt fra studiesekretær**

Pia Hansen (PH) orienterede om, at der var blevet tildelt censorer til sommerens mundtlige eksamener.

Specialereceptionen er aflyst og kan måske afholdes efter sommerferien.

PH orienterede videre om, at der er censorer til alle specialer, måske også til dem, der pga. dispensation afleveres i juli, selv om juli normalt er ferietid også for censorer.

PH udsender ugeskemaer for E 2020 til underviserne i uge 19. Der er blevet fordelt lokaler, og udbud af efterårets kurser er klar. Eksamensplanen er lagt og offentliggjort.

Humaniora er overgået til et nyt system, der hedder Digital Eksamen (DE) pr. 1 juni. Fordelen ved systemet, der er meget overskueligt, er, at både eksaminator og censor bruger samme system. Alle studerende vil via BB få oplyst, at eksamen fremover foregår via DE og ikke BB. Der vil dog blive tale om afholdelse af visse eksaminer via både BB og DE. Både studerende og undervisere vil blive grundigt informeret. Religionsstudier har testet DE ved en mundtlig og en skriftlig eksamen, og der var ingen problemer.

1. **Nyt fra faglig vejleder**

Louise Funch Clausen (FV) oplyste (jf. ovenfor), at hun skal på barsel. Det ønskede studienævnet tillykke med.

FV orienterede videre om, at hun skulle afholde et Zoom-møde for 2. semesters studerende ift. propædeutik. TJ ville deltage i starten af mødet.

FV oplevede at ikrafttræden af ny studieordning gav udfordringer ift. studieplaner for forsinkede studerende. TJ, FV og PH ville drøfte aktuelle sager med henblik på at finde en løsning.

1. **Nyt fra fagråd**

JKE oplyste, at der ikke var afholdt møde, og derfor ikke var noget nyt. Hun kunne dog oplyse, at Thea Lindholm Kaspersen afgår som formand. Der skal afholdes generalforsamling, når man igen kan mødes. Der har været afholdt en Kahoot! som socialt arrangement via Facebook.

1. **Nyt fra RELIGIO**

Rasmus Hagemann Pedersen (RHP) meddelte, at man havde måttet aflyse de to sidste forårs- arrangementer.

Lise Ribergaard (LB) foreslog, at man eventuelt kunne afholde nogle foredrag via fx Zoom. Det havde RHP også foreslået, men foredragsholderne havde udtrykt bekymring ift. om det kunne komme til at ligge på nettet.

Mikael Aktor afgår som formand i forbindelse med sin fratræden denne sommer. Niels Reeh bliver muligvis ny formand, men det er usikkert. Bl.a. fordi han efter sigende opholder sig i udlandet i efteråret 2020. Når man igen kan mødes, skal der afholdes en generalforsamling for at få styr på det. TJ tilbød, at han kan indtræde som ad hoc-formand i efteråret 2020, hvis man har brug for det. RHP tilføjede, at der var et ønske om at få lagt en plan for efteråret.

1. **Nyt Fra Institutrådet ved Laura Feldt**

Laura Feldt (LF) orienterede om, at næste møde afholdes den 20. maj. Det var hendes opfattelse, at også IH var meget bekymrede for de studerendes trivsel, og man var blevet bedt om at melde tilbage til Institutrådet om, hvad der rører sig blandt de studerende. TJ tilføjede, at man også i Uddannelsesrådet var særdeles optagede af de studerendes ve og vel samt, hvordan det går med onlineundervisningen. Han understregede, som det også fremgik af referat fra IH møde, at Religionsstudiers undervisere efter henstilling fra studieleder ikke blot laver forelæsninger (asynkron undervisning), men også har synkron undervisning. LF bekræftede, at underviserne på Religionsstudier havde været meget hurtige til at optimere deres online undervisning.

1. **Nyt fra Alumneforeningen**

LFC orienterede om, at der havde været afholdt et første bestyrelsesmøde, hvor man bl.a. havde aftalt at næste arrangement afholdes primo oktober 2020, hvor også TJ kan deltage. Man har haft kontakt til alumnerne ift. at få dem til at komme med bud på, hvad der kunne få dem til at prioritere at komme til et arrangement. Der var overvejelser ift. om SDU’s alumnenet.dk kunne være en brugbar platform også for os. TJ takkede her for LFC og Isas arbejde og for orienteringen. Når Aktors reception kan afholdes, vil alumnerne blive inviteret.

**4. Merit- og dispensationsansøgninger**

Der var ingen sager til behandling. Ansøgninger behandlet i perioden frem til dette møde fremgår af de lukkede referater, der vil blive fremsendt sammen med referat af dagens møde.

**5. Sager til behandling eksamen (bilag)**

1. *Omlægning til digital afholdelse af prøver*

SN havde haft punktet i høring pga. svarfristen d. 27.4. Et flertal i SN havde ønsket hurtig afklaring (Imod var TJ og LR, der foretrak at afvente en udmelding som muligvis kunne åbne for bl.a. almindelig mundtlig eksamen i stedet for digital).

1. *Indmelding af ændringer i prøveformer ifm. Plan B for digitale prøver ved sommeren 2020*

SN behandlede punktet ved at gennemgå de to ansøgninger fra studerende på henholdsvis 2. og 4. semester. SN var bekendt med, at udmeldingen fra fakultetet (der skal godkende ændringer i studieordninger) er, at der kun i meget særlige tilfælde vil blive godkendt ændring af gældende studieordnings eksamensbestemmelser:

1. *Ansøgning fra studerende 1*

Ansøgningen kom fra studerende på 4. semester og vedrørte faget "Klassisk og moderne religionsfilosofi", hvor de studerende ønskede omlægning fra en mundtlig til en skriftlig eksamensform.

SN havde en længere drøftelse af de studerendes oplevelse af den givne online undervisning, som de ikke mente var tilstrækkeligt grundlag for en mundtlig eksamen. Underviser på faget havde medsendt en støtteskrivelse til de studerendes ønske. De studerende udtrykte bekymring for og utryghed ved udsigten til en digital eksamen. SN var derimod enige om, at man kunne have fuld tillid til, at fakultetet ville tage vare på de studerendes tarv og retssikkerhed på allerbedste vis også i tilfælde af online eksamen.

På baggrund af vedlagt e-mail fra underviser besluttedes det imidlertid at videresende ansøgning til fakultet og dermed overdrage afgørelsen til fakultetet.

1. *Ansøgning fra studerende 2*

Ansøgningen drejede sig om fagene "Religionssociologiske perspektiver" og "Islam og indiske religioner", som de studerende ønskede omlagt til skriftlige eksamener. Anledningen til deres ansøgning var de samme bekymringer og utryghed ift. online eksamen, som studerende på 4. semester gav udtryk for. Underviserne på "Islam og indiske religioner" havde dog oplyst forespurgt af TJ, at deres undervisning efter deres bedste overbevisning er sket på en måde, der gør det fuldt fagligt forsvarligt at gennemføre de mundtlige eksamener online. SN valgte derfor ikke at videresende denne ansøgning til endelig behandling på fakultetet.

**6. Sager til behandling studieordninger (bilag)**

1. ***Status Studieordning 2020***

Studieordningerne er nu godkendt af fakultetet. TJ orienterede om, at der i sidste øjeblik havde været kommunikation mellem ham og Lotte Bloch, som gennemgår studieordninger for at sikre, at de juridisk set holder. Det havde bl.a. drejet sig om for få eksamener med ekstern censur og med 7-trinsskala. På grund af kort svarfrist blev SN ikke inddraget, men TJ drøftede sager med PH, som sagde god for de trufne beslutninger om ekstern censur i Særligt studeret emne og Islam og indiske religioner. Der blev søgt dispensation for antal eksaminer (19 i stedet for 17), som prodekanen har imødekommet. Der er desuden indført 7-trinsskala på rapporten i projektorienteret forløb. SN bakkede op om beslutningen.

7**. Sager til behandling kvalitetspolitikken**

1. *Opfølgning jf. handlingsplaner 2018 i forbindelse med statusmøde om Uddannelsesberetning 6. maj 2020 på følgende områder: Optag, studieintensitet, eksamensevaluering, ledighed, internationalisering, frafald****,*** *rekruttering, forskningsbasering (hvert 2. år) i forbindelse med uddannelsesberetning og studietid**(bilag uddannelsesberetning 2018 og 2020 samt handleplan)*

Der afholdes statusmøde den 6. maj. SN blev bedt om at sende evt. bemærkninger til TJ/TNJ senest den 5. maj.

TJ orienterede kort om mødet, der afholdes hvert 2. år, hvor man ser på hvordan uddannelsen klarer sig på forskellige områder. Evt. røde lamper er aldrig godt, men TJ var ikke bekymret, da vi gør, hvad vi kan for at holde uddannelserne på god kurs, og det generelt går godt.

**8. Andre sager til behandling**

**9. Sager til behandling undervisning (bilag)**

1. ***Standardpetita sommer 2020***

TJ orienterede om de modtagne petita, hvoraf han havde måttet rykke for et par. Alle er set igennem, og TJ havde en bemærkning til et, hvor kravet var 600 sider, men hvor der kun var opgivet 500. PH ville kontakte pågældende underviser.

TJ havde i gennemgangen af petita bemærket, at flere undervisere havde sammensat et særdeles spændende pensum, og han havde takket nogle af de pågældende. Det glædede TJ at kunne orientere SN om, at det således også fremgår af standardpetita, at der udbydes særdeles fagligt kvalificeret undervisning. Alle petita blev herefter godkendt.

1. ***Indstilling til underviserprisen***

Fagrådets formand Thea Lindholm Kaspersen (TLK) havde fremsendt en indstilling til underviserprisen . Der har dog kun været TLK og JKE til at lave indstillingen, som er udarbejdet af JKE, og altså ikke et samlet fagråd. SN besluttede ikke desto mindre at bakke indstillingen op og fremsende den til fakultetet med denne oplysning tilføjet.

**10. Eventuelt**

- LF havde et ønske om at få stablet et møde med specialestuderende, biblioteket og vejlederne på benene og dermed invitere alle til at udveksle erfaringer, ideer og andet. Det aftaltes, at PH sender oversigt til LF, og LF og TJ opretter og leder Zoom-møde.

- TJ orienterede om at vores nye dynamiske website desværre nok ikke bliver klar til semesterstart grundet manglende introducerende video om undervisning, som kun kan optages på campus. Studentermedhjælp Mette Horstmann er tilbage og arbejder fortsat sammen med LFC og D-VIP Anna Mogensen og endnu en studentermedhjælp.

- RHP orienterede om, at Axis Mundi nu er udkommet i en digital udgave, som er lagt på nettet via en Dropbox, RHP selv havde oprettet. Det aftaltes, at LFC udsender til alle på mailinglisten efter aftale med RHP. TJ kvitterede med stor tak for arbejdet.

TJ afsluttede mødet med at takke alle for et godt møde, idet han håbede at mødet den 27. maj vil kunne gennemføres på campus.

Tim Jensen Tine Jambang

*Studienævnsformand* // *Studienævnssekretær*